
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind  vânzarea unui teren în suprafață  de 9196 mp situat 
                                      în Tarlaua 47 Parcela A 2260



Analizând proiectul de hotărâre înregistrat sub nr. 56/20.05.2026 privind vânzarea unui teren în suprafață de 9196 mp situat în Tarlaua 47 Parcela A 2260, iniţiat de primarul oraşului,
Având în vedere :
 - adresa, înregistrată la Primăria orașului sub nr. 13136/07.08.2025 a S.C. FERUCCIO COM S.R.L.,
 - referatul de aprobare, înregistrat sub nr.8202/20.05.2026;
 - raportul de specialitate întocmit de compartimentul de resort, înregistrat sub nr.8203/20.05.2026;
-  dispoziţiile art. 363 și 364 din OUG nr. 57/2019 privind Codul administrativ;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparținând domeniului privat al oraşului Boldeşti-Scăeni;
 - Hotărârea Consiliului Local nr. 143/23.10.2025 pentru aprobarea Raportului de oportunitate privind vânzarea unui teren în suprafață  de 9196 mp situat în Tarlaua 47 Parcela A 2260;
- extrasul de carte funciară eliberat pentru numărul cadastral 23782;
- autorizația de construire nr. 08/03.02.2023 şi procesul-verbal de recepție a lucrărilor nr. 49/16.07.2025;
-raportul de evaluare întocmit de CI ENE CONSTANŢA EXPERT CONTABIL EVALUATOR IMOBILIAR;
- avizul secretarului general, înregistrat sub nr. 8238/20.05.2026;
- avizele comisiilor de specialitate nr.1 şi nr. 2 - dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit. c), alin. (6) lit. b), art. 139 alin. (3) lit. g) şi 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni întrunit în şedinţa publică ordinară în data de 26.05.2026, adoptă prezenta hotărâre:

Art.1. (1) Se aprobă vânzarea terenului în suprafaţă  de 9196 mp situat în Tarlaua 47 Parcela A 2260, având datele de identificare  prevăzute în anexa nr.1 şi configuraţia prevăzută în planşă, teren aflat în proprietatea privată a oraşului Boldeşti-Scăeni, înscris în CF sub nr. 23782.




 (2) Se aprobă raportul de evaluare întocmit de CI ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR prevăzut în anexa nr.2 la prezenta hotărâre.
(3) Preţul de vânzare al terenului este de 50.578 euro, fără TVA.
(4) Plata se va face integral până la data încheierii contractului de vânzare-cumpărare, în lei la cursul stabilit de B.N.R. în preziua plăţii.
Art.2. (1) Pentru terenul aprobat spre vânzare se acordă drept de preemţiune proprietarului construcţiei S.C. FERUCCIO COM S.R.L.
 (2) Proprietarul construcţiei va fi notificat în termen de 15 zile asupra prezentei hotărâri şi îşi poate exercita opţiunea de cumpărare în termen de 15 zile de la primirea notificării.
Art.3. Se împuterniceşte primarul oraşului să încheie actul de vânzare-cumpărare, în condiţiile prezentei hotărâri.
Art.4. Beneficiarul vânzării va suporta costurile generate de elaborarea actelor premergătoare adoptării prezentei hotărâri precum şi cheltuielile ocazionate de perfectarea contractului de vânzare-cumpărare. Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.5. Anexele nr. 1-2 şi planşa anexată fac parte integrantă din prezenta hotărâre.
Art.6.  Prezenta hotărâre se comunică prin grija Serviciului patrimoniu local și monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi către S.C. FERUCCIO COM S.R.L şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

             PREŞEDINTE DE ŞEDINŢĂ,                                        
       TĂNĂSESCU STELIAN HORAȚIU
                                                                                       CONTRASEMNEAZĂ,
                                                                                       SECRETAR GENERAL,
                                                                                      TUDOR FLORINA NELI




Boldeşti-Scăeni, 26.05.2026
Nr. 52


           


